S-756/2010

Mál þetta sem dómtekið var í dag er höfðað með ákæru lögreglustjórans á Suðurnesjum útgefinni 27. september 2010 á hendur K-kvk-þgf H-kvk-þgf, kt. 000000-0000, Yrsufelli 7, fyrir eftirtalin brot gegn lögum um ávana- og fíkniefni;

1. Fyrir innflutning fíkniefna, með því að hafa þriðjudaginn 11. nóvember 2008, flutt til landsins með flugi nr. FI-503 frá Amsterdam, Hollandi, samtals 30 stykki af LSD (lysergide), 0,59 g af LSD mulningi (lysergide), 46,21 g af kókaíni, 39,36 g af ecstasy dufti (MDMA), 1 ecstasy töflu (MDMA) og 46,88 g af hassi, allt efni er hún faldi innvortis.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001, sbr. reglugerð nr. 233/2001, um ávana- og fíkniefni og önnur eftirlitsskyld efni.

2. Fyrir vörslur fíkniefna, með því að hafa, miðvikudaginn 12. nóvember 2008, haft í vörslum sínum, á heimili sínu, 0,43 g af kannabisefni og 0,31 g af amfetamíni er hún geymdi í eldhússkáp.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess krafist að ákærða verði dæmd til að sæta upptöku á 30 stykkjum af LSD, 0,59 g af LSD mulningi, 46,21 g af kókaíni, 39,36 g af ecstasy dufti, 1 töflu af ecstasy, 46,88 g af hassi 61,25 g af rauðbrúnu dufti, 20,54 af fræjum, 0,73 g af brúnu dufti, 0,16 g af ljósleitum duftmulningi, 15 Viagra töflum, 0,31 g af amfetamíni og 0,43 g af tóbaksblönduðu kannabisefni, allt efni sem lögreglan lagði hald á í tengslum við rannsókn málsins, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Ákærða hefur krafist vægustu refsingar sem lög leyfa. Þá gerir verjandi kröfu um málsvarnarlaun.

Ákærða hefur í þinghaldinu í dag játað þær sakir sem hún er borinn í ákæru og samþykkt upptökukröfu sem sett er fram í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærðu, sem samrýmist öðrum gögnum málsins, telst sannað að hún hafi gerst sek um þá háttsemi sem henni er gefin að sök í ákæru og þar eru réttilega heimfært til refsiákvæða. Hvorugur málsaðili hefur gert kröfu um að aðalmeðferð fari fram.

Dómari gaf sækjanda og verjanda kost á að tjá sig um lagaatriði og ákvörðun viðurlaga.

Ákærða sem fædd er 17. ágúst 1969 á ekki að baki neinn sakarferil sem hér skiptir máli. Staðfest er að ákærða hefur sótt sér meðferðarúrræði á vegum S.Á.Á

Þykir refsing ákærðu hæfilega ákveðin 4 mánaða fangelsi sem rétt þykir að skilorðsbinda eins og segir í dómsorði.

Þá skal ákærða sæta upptöku á þeim efnum sem lögregla lagði hald á við rannsókn málsins og nánar greinir í dómsorði, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Samkvæmt 218. gr. laga nr. 88/2008 um meðferð sakamála ber að dæma ákærðu til greiðslu alls sakarkostnaðar eins og segir í dómsorði.

Ó-kk-nf Á-kk-nf H-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

D ó m s o r ð:

Ákærða, K-kvk-nf H-kvk-nf, sæti fangelsi í 4 mánuði en fresta skal fullnustu refsingarinnar og hún niður falla að liðnum 2 árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22. 1955.

Ákærða greiði 205.562 krónur í sakarkostnað þ.m.t. málsvarnarlaun skipaðs verjanda síns, S-kk-ef A-kk-ef S-kk-ef hrl. 62.750 krónur að meðtölum virðisaukaskatti.

Ákærða sæti upp töku á 30 stykkjum af LSD, 0,59 g af LSD mulningi, 46,21 g af kókaíni, 39,36 g af ecstasy dufti, 1 töflu af ecstasy, 46,88 g af hassi 61,25 g af rauðbrúnu dufti, 20,54 af fræjum, 0,73 g af brúnu dufti, 0,16 g af ljósleitum duftmulningi, 15 Viagra töflum, 0,31 g af amfetamíni og 0,43 g af tóbaksblönduðu kannabisefni, allt efni sem lögreglan lagði hald á í tengslum við rannsókn málsins.

S-kk-nf S-kk-nf